கேள்வி: டேவிட் ஷெப்பர்ட் (நடுவர்) - துடுப்பாட்ட வரலாறு பற்றி நீங்கள் என்ன அறிந்துள்ளீர்கள்?
பதில்: 1965 இலிருந்து 1979 வரையான காலப்பகுதியில் குனோசெஸ்டர்செயர் பிராந்திய அணிக்காக முதற்தர துடுப்பாட்டப் போட்டிகளில் கலந்து கொண்டார். இவர் திறமையாக விளையாடி, தனது அணிக்குள்ளும், பிராந்தியத்தின் ஆர்வலர்களிடையேயும் ஆரதவைப் பெற்றிருந்தாலும் கூட, தேசிய மட்டத்தின் தேர்வுகளுக்குள் தன்னை இருத்திக் கொள்ள அவகாசம் கிடைக்கவில்லை. அவரின் முதலாவது ஆட்டத்திலேயே, ஒக்ஸ்போர்ட் பல்கலைக்கழக துடுப்பாட்ட அணிக்கெதிராக, 108 ஓட்டங்களை எடுத்ததோடு, தொடர்ந்து வந்த ஆண்டுகளில் 11 சதங்களை பெற்றுக் கொண்டார். இவரின் வாலிப காலத்திலும் பருந்த உடல்வாகுடேனே காணப்பட்டதால் இவரின் பந்து வீச்சு அவ்வளவில் சோபிக்கவில்லை. ஆடிய அத்தனை போட்டிகளிலிலும் இவரால் இரண்டு ஆட்டமிழப்புகளையே கைப்பற்ற முடிந்தது. ஒரு தடவை, ஷெப்பர்ட் வேகமாக அடித்த பந்து, பார்வையாளர்களுள் செய்தித்தாள் வாசித்துக் கொண்டிருந்தவரின் தலையில் பட்டு, பின்னர் அந்தப் பார்வையாளர் வைத்தியசாலைக்கு அழைத்துச் செல்லப்பட்டு, சிறிய காயங்களோடு, தேறிய சம்பவம் மிகவும் பிரபல்யமானதாகும்.
கேள்வி: டேவிட் ஷெப்பர்ட் (நடுவர்) - குடும்ப வாழ்க்கை பற்றி தகவல் சொல்.
பதில்: ஷெப்பர்ட் டெவோனிலுள்ள பைட்போர்ட் என்கின்ற இடத்தில் பிறந்தார். வடக்கு டெவோன் துடுப்பாட்ட கழகத்தின் நடுவராகக் கடமையாற்றிய ஹெர்பெட் என்பவரே இவரின் தந்தையாவார். பில்லி என்ற சகோதரர் ஒருவர் இவருக்கு இருந்தார். இன்ஸ்டோ என்ற கரையோரப் பிரதேசத்திலேயே தனது கடைசி நாட்களைக் கழித்தார். இவரின் நீண்ட நாள் துணையான ஜெனி என்ற பெண்ணை 2008 இல் மணமுடித்துக் கொண்டார். டெவோனில், நுரையீரல் புற்றுநோயின் காரணமாக 2009 ஆம் ஆண்டு, ஒக்டோபர் மாதம் 27 ஆம் திகதி ஷெப்பர்ட் காலமானார்.[http://www.telegraph.co.uk/sport/cricket/international/england/6452514/David-Shepherd-Test-cricket-umpire-dies-at-68.html David Shepherd, Test cricket umpire, dies at 68][http://www.cricinfo.com/england/content/current/story/431815.html Former Test umpire David Shepherd dies][http://www.independent.co.uk/news/obituaries/david-shepherd-hugely-respected-doyen-of-english-cricket-umpires-who-stood-in-three-successive-world-cup-finals-1811023.html David Shepherd: Hugely respected doyen of English cricket umpires who stood in three successive World Cup Finals]